ming030890/wiki-yue-high-quality huggingface dataset:
星大輔

星大輔（1980年12月10號—）係日本足球員，司職中場，效力過橫濱水手，FC東京，大宮松鼠，山形山神，京都不死鳥，栃木SC，及町田澤維亞。
李旻浩

李旻浩，係大韓民國嘅一個男藝人同埋歌手。
李日龍

李日龍係香港親中派政治人物兼漁農界人士。

選舉經歷
喺2021年9月，佢成為香港特别行政區選舉委員會漁農界委員。
李旦

李旦（662年6月22號—716年7月13號），係大唐第五任同第七任皇帝，684年到690年同埋710年到712年在位，跟廟號叫唐睿宗。

一生
李旦曾用名李旭輪、李輪，佢嘅皇帝生涯同哥哥李顯一樣，都係波折重重，公元684年，李顯被廢為廬陵王，李旦就被武則天立為皇帝，年號叫做文明。只不過，由於係武則天執政，「政事決於太后」，睿宗一啲實際權力都冇，而佢甚至連干預國家大政嘅權力都喪失，淪為傀儡。載初元年（690年），武則天廢咗睿宗，自稱皇帝位，建立武周王朝，睿宗被降呢為「皇嗣」（其實等於皇太子），改名武輪，遷居東宮。
698年，武則天又改立廬陵王李顯為皇嗣。武輪則降呢親王，封號相王，改名武旦，而佢嘅的五個仔（李成器、李成義、李隆基、李隆範、李隆業）亦都被封為郡王，佢從此得以擁有自由干預國家大政嘅權力。
705年，宰相張柬之等五人發動神龍革命，殺咗張易之、張昌宗兄弟，逼使武則天退位，迎接中宗復辟，而睿宗個名亦由武旦改為李旦，而中宗封睿宗做「安國相王」，冇幾耐就放棄咗封號。
710年，中宗駕崩，據講係畀韋皇后毒殺，李重茂登位，改元唐隆。與此同時，睿宗第三仔李隆基同埋太平公主等聯絡禁軍將領，擁兵入宮，將韋后做瓜，迫使少帝李重茂退位，歷史上叫做唐隆之變。六月二十四日，睿宗喺承天門樓宣布復辟，大赦天下，同佢個仔李隆基一齊剷除咗韋皇后一黨嘅勢力。
雖然唐睿宗喺復辟稱帝之後，可以擁有自由干預國家大政嘅權力，但由於佢冇辦法面對太平公主同埋李隆基嘅姑侄矛盾，於是喺712年禪讓帝位畀李隆基，是為唐玄宗，但仍然實掌大權，自稱「太上皇」，每五日喺太極殿接受群臣嘅朝賀，仍自稱「朕」，三品已上除授及大刑獄仍然自決，命令叫做誥、令，而玄宗每日受朝喺武德殿，自稱「予」，決定三品已下除授及徒罪，命令叫做制、敕。713年，玄宗發動先天之變，消滅太平公主一黨，睿宗先至被迫徹底放權。
開元四年六月二十日（716年7月13號），唐睿宗去世，享年55歲。
李旻芳

李旻芳（粵拼：lei5 man4 fong1，英文：Lucy Li，1988年7月15號—）係香港無綫電視女藝員，參加第26期無綫電視藝員訓練班入行，而家主要拍下電視劇同主持《東張西望》。

簡歷
李旻芳喺香港出世，鄉下係深圳寶安區，天生左優。佢中學讀西貢崇真天主教學校（中文：西貢崇真天主教學校），然後讀香港專業進修學校商貿學（旅遊）高級文憑課程，之後做過空姐，跟住去考無綫電視藝員訓練班而做電視藝員。
李旻芳個樣畀唔少觀眾話同另一無綫藝員吳嘉儀幾似。處境劇《八時入席》就特別搵佢客串做吳嘉儀角色個細妹，不過佢現實年紀比吳嘉儀重要大四歲。
2019年，佢同拍咗拖六年嘅黃耀英結婚。

演出
呢個表唔完整，歡迎加料。

主持《東張西望》嘅表現
李旻芳2015年開始有份做《東張西望》外景主持，佢出鏡時周不時都有比較性感嘅衣著。2016年4月中，佢同攝製隊到熊本大地震現場拍攝嗰陣帶唔夠嘢食，搞到要食埋災民嗰份，一度引起觀眾批評，話佢哋加重當地災民嘅負擔。李旻芳回應話，之後已經歸還食物。2021年10月，佢因為訪問一個6歲小朋友因醫療事故變植物人嘅時候哽咽落淚，得到一啲媒體關注。

碎料
李旻芳係愛狗之人，2006年開始養咗兩隻金毛尋回犬，喺2021年其中一隻狗狗離世，然後另一隻狗狗患上口腔癌，為咗畀愛犬有更舒適環境養病，佢同佢老公不惜花700萬買入西貢大屋。
李旼赫

李旼赫（1990年11月29號—）係南韓一個男歌手。
李日誠

李日誠，香港親中派政治人，香港再出發大聯盟發起人之一。
李旺東

李旺東，香港親中派政治人，曾經參與2023年香港區議會選舉。
李旺陽

李旺陽（1950年11月12號—2012年6月6號），湖南省雙峰縣人，八九民運人士，因為反革命宣傳煽動罪入獄十三年（1989年－2000年6月8號），2001年因為顛覆國家政權罪坐多十年（2001年5月6號─2011年5月5號），加埋坐咗廿二年，係因為六四事件而俾政府囚得最耐嘅政治犯。入獄期間俾人整聾整盲整到半殘廢。 2012年6月4號獲全美中國學生學者自治聯合會頒自由精神獎。 6月6號，喺湖南邵陽市一間醫院俾親屬發現佢死咗，死因受到質疑。佢嘅死得到大肆報導，香港有好幾次遊行示威，要求件事嘅真相。
拉美列斯

拉美列斯（Antoni Ramallets，1924年7月1號—2013年7月30號）係加泰隆尼亞足球員，司職守門員，先後入過加泰隆尼亞足球代表隊同西班牙足球代表隊。
拉美西斯三世

拉美西斯三世（粵拼：laai1 mei5 sai1 si1 saam1 sai3，Ramesses III，公元前1219年—約公元前1155年4月），係個古埃及第二十王朝嘅法老王，約前1186年3月-前1155年4月在位。
佢副木乃伊而家喺埃及博物館。
拉脫維亞

拉脫維亞係歐洲一國，係波羅的海三國嘅其中一個，首都里加。拉脫維亞係北大西洋公約組織同歐洲聯盟嘅成員國。

軍事
截至2022年，拉脫維亞軍隊加埋國民警衛隊得7500人。2022年7月，拉脫維亞國防部宣佈將會喺2023年恢復徵兵制。
拉羅謝爾

拉羅謝爾（法文：La Rochelle）係法國一城，濱海莎朗德省省會，人口有8萬。
拉美西斯一世

拉美西斯一世（粵拼：laai1 mei5 sai1 si1 jat1 sai3，Ramesses I，？-公元前1294年6月），係個古埃及第十九王朝嘅法老王，約公元前1295年—約公元前1294在位。
拉美西斯二世

拉美西斯二世（Ramesses II，前1303年—前1213年）係古埃及第十九王朝法老王，前1279年到前1213年在位。根據庫班石碑（法文：Stèle de Kouban）記載，佢年少就輔佐阿爸舍提一世，10歲擔任軍隊首領，前1279年（日期有爭議）登基，在位67年。
拉美西斯二世過身之後，由佢第十三仔麥倫普塔繼任法老。
拉脫維亞人

拉脫維亞人係發源自拉脫維亞嘅一個族群，估計全球約莫有160萬人，主要用拉脫維亞文。
呢篇拉脫維亞人係關於族群嘅楔位文章，仲未完成嘅。麻煩你幫手補充佢嘅內容。
張景驊

張景驊（Cheung King Wah，1986年7月6號—）係香港嘅足球員，司職守門員，而家係香港甲組足球聯賽球會橫濱FC香港教練。
張晉雅

張晉雅（英文：Selene Cheung，1994年9月28號—），係香港女模特兒，2021年參加ViuTV選真人騷《最後一屆口罩小姐選舉》而畀人認識。

簡歷
張晉雅於1994年9月28號喺香港出世。張晉雅2016年以模特兒身份報名參加ViuTV選美節目《美選D.n.A》，但最後入圍唔到廿強，到2021年佢再參加ViuTV另一真人騷《最後一屆口罩小姐選舉》，終於成功入圍，代號「178」，之後更成功晉身總決賽八強。
張晨

張晨，香港親中派政治人，香港再出發大聯盟發起人之一。
張景勛

張景勛，香港親中派政治人。
喺政府大幅度削減直選議席同排除民主派參選嘅2023年香港區議會選舉，張景勛曾經參選地區委員會界別（九龍城），攞到163票，成功當選。

政治立場
佢係親中派嘅成員，支持排除異見嘅所謂『愛國者治港』。
張春秋

張春秋（粵拼：zoeng1 coen1 cau1；簡化字：张春秋；1926年—2015年5月18號）係一位中國內地嘅京戲大師，喺民國嘅江南地區（而家係浙江省嘉興市）出世。佢在世嗰時因為喺《紅雲崗》部戲度扮咗「紅嫂」嘅角色而喺中國內地出咗名，重曾經俾毛澤東、周恩來等黨同國家領導人歡迎佢。
喺2015年5月18號22:00（廣州當地時間）喺濟南死咗，終年89歲。
教堂鐘

喺歐洲同英文圈等傳統信基督教嘅地區，教堂鐘（粵拼：gaau3 tong4 zung1；英文：Church bell）係教堂成日有嘅一樣嘢，會係一個大嘅鐘，大到一敲就全村人都聽到。
教堂鐘嘅一個常見用途係攞嚟話畀全村人知「教堂嘅活動（例如婚禮）要開始」。
教學大綱

教學大綱（英文：syllabus）係指一份文件，用嚟講解某個課程「要教乜」同埋「預期學生會學到乜」等嘅資訊。
教宗牧徽

教宗牧徽（英文：Papal coat of arms） 係教宗專有嘅紋章，嚟代表住個教宗自己同埋當時嘅天主教會。自從中世紀後期以嚟，一般都係用教宗個家族嘅紋章，不過有時亦會將個紋章個人化。呢個紋章係同聖座嘅紋章分開嘅。
教堂禮賓樓

教堂禮賓樓（英文：Church Guest House），又叫馬田樓或馬丁樓（英文：Martin House），喺1919年起，係香港一座歷史建築，喺香港中環上亞厘畢道1號，屬香港聖公會會督府建築群嘅一部份，而家用做港中醫院護士宿舍。該建築喺2010年6月24號被列為香港一級歷史建築。
教堂禮賓樓樓高三層，初時用做聖保羅書院宿舍，1940年代後曾經係多位傳教士嘅居所，例如作家韓素音。香港日治時期，有流傳日軍喺教堂禮賓樓地底挖掘秘密隧道，但戰後一直未有發現。港中醫院成立之後，該建築改做護士宿舍。
教宗

教宗係基督宗教入面天主教會領袖，包括羅馬天主教會同東儀天主教會。
教宗嘅完整頭銜係：「羅馬主教，基督嘅代表，眾門徒嘅主嘅後繼者，最高祭司（教宗），西方嘅宗主教，意大利首席主教（主教長），羅馬省大主教同埋都主教（總主教），梵蒂岡城國元首同埋天主所有僕人嘅僕人」。不過教會好少會用。天主教認為教宗係頭位羅馬主教聖伯多祿嘅後繼，所以一開始就叫佢做「伯多祿嘅代表」，直至5世紀先改叫更加具權威「基督嘅代表」。
教宗亦係梵蒂岡嘅國家元首。
家陣嘅教宗係方濟各。喺2013年3月13號就任第266任教宗。
普羅旺斯

普羅旺斯（烏切坦文：Provença或Prouvènço；法文：Provence）係法國東南部一個歷史文化地區，靠近地中海同意大利，而家係普羅旺斯-阿爾卑斯-蔚藍海岸大區嘅一部份。
普羅旺斯最出名嘅係葡萄酒同埋薰衣草。
普羅布斯

普羅布斯（Probus，232年8月19號—282年9月）係羅馬帝國皇帝，276年到282年在位。
普羅政治學苑

普羅政治學苑係香港本土派組織，2010年由黃毓民創辦，先後附屬社民連同人民力量，2013年獨立。
普羅政治學苑喺2016年同熱血公民、香港復興會組成「熱普城」參選第6屆香港立法會選舉五區直選，但係，黃毓民、馬愉生名單最後連任唔到，喺立法會再無議席。
普羅斯數

既系普羅斯數又系素數嘅整數，稱為普羅斯素數。到2016年為止，已知最大嘅普羅斯素數系10223 · 231172165 + 1，由Szabolcs Peter發現，有9383761位。

普羅斯定理
内文：普羅斯定理
普羅斯定理系判斷普羅斯數系否為素數嘅方法。 
如果p系普羅斯數，咁如果對於某個整數a，有
則p系素數。呢個系一個有實際用途嘅方法，因為如果p系素數，任何選定嘅a都有百分之50嘅概率滿足呢個關系式。
普羅提斯

普羅提斯（古希臘文：Πρωτεύς / Prōteús）係希臘神話裏面嘅一個天神，同海河有關。

描述
奧德修記有提到普羅提斯。
教育

教育（粵拼：gaau3 juk6），廣義上，透過一啲人與人嘅互動/實踐活動，傳播知識、禮貌知識、嘅傳授技能、社會化個體、教授觀點意見、散播世界觀畀受教育嘅對象。另一種睇法係：教育係畀受教育嘅對象一過合式嘅環境發展佢嘅興趣、能力、長處。教育可能係介乎呢兩過觀點之間。狹義上，指學校教育，即係制度化教育。

簡介
1930年代嘅德國教室
教育過程一出世就開始並持續終身已被廣泛接受。有啲人甚至相信教育可以更早開始，一啲父母畀子宮裏面嘅胎兒聽音樂同埋故仔，希望對孩子發展產生影響。
「教育」一詞源自拉丁文 educare，意思係「引出」。
教育具有多方面嘅功能：
保證人類延續、促進人類發展嘅功能；
促進社會發展嘅功能；
選擇功能。
社會根據受教育程度選拔人才。人通過受教育實現社會地位嘅變遷。教育伴隨住人類社會嘅產生而產生，隨住社會嘅發展而發展，同人類社會共始終。對教育嘅定義，各國學者認識都唔同。好似美國嘅杜威話：「教育即係生活。」英國嘅斯賓塞話：「教育係未來生活嘅準備。」中國嘅李壯認為「教育係強迫或引導被教育者接受特定嘅知識、規矩、資訊、技能、技巧等。」

詞解
教書，教學同教育好似，不過教育意識形態上係唔單只教重點同死背書，係要對象明理知德。身為合格老師應有言教，身教雙管齊下，並就孔夫子定性：「溫故而知新，可以為師矣。」

正規教育
社會、群體或私人開設課程教育啲人，通常係年輕人。正規教育嘅系統比較完整。正規教育體系傳授理想或有價值嘅知識，但有時會出現濫用情況。有啲國家規定學生做錯太多功課就一定要留級讀多一年。

成人教育
終身教育或成人教育嚮好多國家已經非常普及。「教育」重係被睇成係細路嘅事，成人教育經常被稱為「成人學習」或者「終身學習」。

技術教育
只針對某一方面提供嘅特殊培訓，例如電腦專科學校。技術學校培養適應不同市場嘅人才。技術教育畀咗學生自主選擇嘅機會，因此會提高學者嘅興趣。

歐洲
嚮西方，教育嘅起源受到宗教組織嘅巨大影響：神父認識到教育嘅重要性，建立起學校體系。嚮歐洲，好多最初嘅大學都有天主教背景。蘇格蘭宗教改革之後建立咗新嘅國立蘇格蘭教會

中國
中國教育開始於中國古典著作，而唔係宗教組織。早期中國任用受教育嘅官員管理帝國，用來選拔官員嘅科舉考試制度建立於隋朝，唐朝嘅唐太宗完善科舉制。直到清朝末期嘅1905年廢除，以西方教育方式取代。

日本
日本教育嘅起源同宗教關係密切。學校係培養想要研究佛教成為僧侶嘅年輕人嘅廟宇。後來，想要學習嘅孩子就要去"Tera-koya" (意思係廟宇小屋)，學習點樣讀寫日文。

印度
印度嘅制度化教育已經有好長嘅歷史。

最近世界教育趨勢
嚮過去幾十年，未受任何學校教育嘅文盲人口嘅百分比下降咗，由1960年嘅36%下降到2000年嘅25%。
嚮發展中國家，2000年文盲百分比只有1970年嘅一半。嚮已發展國家，文盲都從6%下降到1%，未受學校教育者由5%下降到2%。

發展中國家
私人組織，例如耶穌基督後期聖徒教會，正嚮努力令發展中國家嘅人得到更多接受教育嘅機會 通過 such programs as Perpetual 教育基金。

家長嘅參與
家長參與細路仔嘅教育性發展係必要嘅。
教皇諾森十世像

《教皇諾森十世像》（Portrait of Innocent X）係一幅喺大約 1650 年畫好嘅油畫。
教育實驗學社

教育實驗學社（英文：TheEduLab）係香港學生組織，2016年12月成立，定位做前學生組織學民思潮嘅繼承者，主要由前學民思潮成員搞，核心成員有前學民思潮發言人黃子悅。
教科書

教科書，又叫課本，通常就咁叫「書」，係學校指定學生讀、先生教嘅書，一般會跟政府課程大綱編。唔記得帶書返學，可能會罰留堂、罰抄等。
有時歷史教科書會因政治原因被刪改。
教義

教義（Doctrine）係喺信仰體系、思想流派或者學術學科上面建立嘅一啲原則同規條。宗教上嘅例子包括基督教嘅神學同埋佛教嘅四諦。
李世乭

李世乭（粵拼：lei5 sai3 sek6；韓文：이세돌／李世乭 I Sedol；1983年3月2號—）係南韓九段圍棋手，世界排名第五。
2016年3月，佢同人工智能AlphaGo捉圍棋而出名，最後五盤贏一盤。
李世民

李世民（598年1月28號—649年7月10號）係大唐第二任皇帝，係李淵個仔。佢做皇帝年間，年號貞觀。
響玄武門之變之後，亞爸李淵退位，李世民做咗皇帝。佢治下國勢大盛，後人稱貞觀之治。死後廟號太宗，所以又叫唐太宗。死後傳位畀九仔李治。

生平
李世民喺598年出世，當時係隋朝。嗰陣時李家已經係貴族。617年李家開始出兵反隋朝。後來李家成功攻入長安建立咗大唐，亞爸李淵做皇帝，李世民就做咗秦王。之後李世民成日都出征，終於收服咗地方上其他勢力。
李世民做咗秦王嗰陣，阿哥李建成同細佬李元吉唔妥李世民，武德九年六月初四庚子日（626年6月11日），李世民就設下玄武門之變殺咗阿哥同細佬，重逼咗亞爸李淵退位。結果李世民就成為唐太宗，改元貞觀。
喺李世民治理下大唐國勢大盛，四方外族個個都稱唐太宗為天可汗，而對內就人人都豐衣足食，甚至連夜晚黑都可以唔使閂門。後人稱貞觀之治。
李世民喺649年死，享年50歲，死後初謚文皇帝，經歷李治（佢個仔）、李隆基（佢嘅曾孫）時代，累加謚號叫做文武大聖大廣孝皇帝。
李一萍

李一萍係香港親中派政治人物。

選舉經歷
喺2021年9月，佢成為香港特别行政區選舉委員會基層社團委員。
李世海

李世海（粵拼：lei5 sai3 hoi2；11月18號—）係中國音樂製作人、色士風演奏家。佢喺新英格蘭音樂學院畢業。
李世真

李世真，係大韓民國嘅一個女藝人同埋歌手。
李世華

李世華，香港親中陣營政治人、生意人，現任香港政府商務及經濟發展局局長政治助理（繼承馮海容）。

選舉經歷
喺2021年9月，佢當選成為香港特别行政區選舉委員會旅遊界委員。之後佢喺李家超無提政綱嘅情況下，有份提名李家超參與2022年香港行政長官選舉。
新世界集團刑事毀壞案

新世界集團刑事毀壞案係香港新世界集團喺2007年畀人大規模刑事毀壞嘅案，主要發生喺嗰年7月4號至5號期間，新世界集團旗下嘅新世界傳動網喺香港嘅18間分店畀人淋紅色或白色漆油，另一方面，新世界集團嘅兩間酒店集團總部——新世界大廈就畀私家車撞爛玻璃門。

經過
2007年7月4號：
凌晨，新世界傳動網喺港九新界18間分店，包括中環、灣仔、尖沙咀、旺角、上水、元朗等分別畀人淋紅油或白油。
清晨，新世界集團喺尖沙咀萬麗酒店大門畀車撞爛。
7月5號：
清晨5點，金鐘香港JW萬豪酒店同集團總部新世界大廈則畀車撞爛玻璃門。
清晨6點，一架私家車喺長沙灣興華街西被縱火焚毀，消防認為起火原因有可疑，交由警方接手調查。
7月7號：
警方有組織罪案及三合會調查科先後將九名懷疑同事件有關嘅人物拘捕調查。
12月20號：
4名涉案男子喺各區裁判法院提堂，當中2名認罪，被判入獄半年同8個月；1名男子唔認罪，獲准保釋候審，另外1名男子潛逃。
2008年3月19號：
早前於12月20號唔認罪，獲准保釋的男子嘅東區法院受審，被判入獄1年。控罪指被告在知情下，當2名涉案人士（現正在逃）嘅司機，接送佢哋到犯案現場協助犯罪。被告指當日先至喺街上遇到2人，其間無接納佢哋提出商借車輛嘅要求，而自己只係接載佢哋到目的地，並無接載離開嘅一程。
新世界鸚鵡科

新世界鸚鵡科（Psittacidae），係種雀，屬鸚形目嘅其中一個科，有37個屬179個品種。
新世紀山陰戀事

《新世紀山陰戀事》（Sanin Fantasy），係香港電視娛樂製作嘅遊埠節目，2017年3月15號到3月30號逢禮拜三同四22:00-22:30喺ViuTV播，由廖子妤（Fish）同郭爾君（Alma）主持。節目會用第一身視角同兩位主持遊覽日本山陰地方，包括鳥取縣、島根縣同山口縣北部地區。
新世界發展

新世界發展（又叫新世界集團，港交所：0017，OTCBB：NDVLY）係香港交易所上市地產公司，主要業務係香港物業發展及投資，創辦人係鄭裕彤，而家董事會主席係鄭裕彤個仔鄭家純。

歷史
新世界發展喺1970年成立，由鄭裕彤、冼為堅、楊志雲等人創立，由何善衡做第一任主席，而鄭裕彤嘅周大福就係公司嘅最大股東。
新世界第一巴士

新世界第一巴士服務有限公司（New World First Bus Services Limited，簡稱：新世界第一巴士、新世界巴士、新巴同埋NWFB）係香港五間專營巴士公司之一，喺1998年9月1號接辦中華巴士嘅88條線之後正式開始運作。主要營運港島區嘅巴士線，亦有營運少量九龍區同新界區嘅巴士線。新巴嘅專營權由2023年7月1號起，合併入全新嘅城巴市區同新界巴士網絡專營權。

歷史
1998年初，新世界第一巴士服務有限公司正式成立。由新世界發展有限公司以及英國最大嘅陸上運輸機構第一集團合資，新世界發展（其後因集團架構重組而注入佢嘅服務業分支新創建集團有限公司）持有74%股權，而第一集團就持有其餘26%股權。當時經營港島區巴士服務嘅中華汽車有限公司（中巴）不獲延續專營權，政府就將佢其中88條路線攞出去公開競投，最後由冇任何交通營運經驗嘅新巴贏得專營權。據當時政府指出，新巴之所以能夠取得專營權，原因係新巴喺香港冇經營任何公共交通服務，符合政府引入新經營者嘅意向，同時新巴重提出一個最重要承諾：接收全部前中巴員工，解決前中巴員工嘅去留問題同埋買中巴原有車隊。呢次競投之後，中巴退出專利巴士市場，全面進軍地產業。
新巴接管88條巴士線後，只用一年幾時間就走上軌道，包括買新巴士、改善管理制度員工福利、加強巴士線班次等等。喺買新巴士方面，新巴專門買低地台巴士，包括「丹尼士三叉戟」雙層冷氣巴同埋「丹尼士飛鏢」單層冷氣巴。最初呢啲新巴士一時間趕唔切付運，新巴只係暫時買中巴嘅舊巴士服務，但呢啲舊巴士之中得冷氣巴有得留低，並相繼得到翻新。至於冇冷氣嘅巴士就喺其後4年內，全部被淘汰，淨係得一架丹尼士禿鷹（車隊編號：DM6）改為開篷巴，用嚟行山頂纜車接駁路線15C，直到2008年1月底。新巴自1999年3月起安裝八達通收費器，並喺2001年2月搞掂晒。2000年年尾，第一集團將手上嘅26%新巴股權賣畀新世界發展，但公司全名嘅「第一」字眼未有改走繼續沿用。2001年新巴推出八達通轉乘計劃，透過喺唔同路線上實施，令新巴可以借呢個計劃，取消一啲客量唔理想嘅路線，重組巴士網絡節省資源。
新巴嘅服務範圍最初只係喺香港島，直到1999年7月，政府將天水圍北同埋將軍澳南巴士線作公開競投。新巴成功投得將軍澳南嘅一組共7條路線。2001年新巴再投得西九龍新區巴士線專營權，成功將服務範圍擴展至九龍及新界。
喺營運初期新巴不斷強調形象，成日喺巴士上貼自我宣傳廣告以顯示佢嘅進取精神。不過由於之前新巴未有任何本地交通營運經驗，所以經營能力經常受到質疑。根據香港交通投訴組嘅2003年報（PDF），新巴嘅投訴率係三大專營巴士公司之冠。
2020年10月，城巴同新巴業務由新創建集團賣咗畀由Templewater Bravo Holdings Limited、Ascendal Group Limited同埋漢思能源組成嘅財團，成為匯達交通嘅一部分，而新巴公司全名嘅「新世界」字眼未有改走繼續沿用。
2022年7月12號行政長官會同行政會議宣布，新巴嘅專營權會喺2023年7月1號併入城巴嘅港島及過海巴士專營權，同日匯達交通開記者會確認2023年7月1號起只會用城巴單一品牌營運，標誌新巴25年歷史結束。
新世界大酒店

新世界大酒店 (廣州)：喺中國廣東省廣州市越秀區。
新世界大酒店 (首爾)：喺南韓首爾特別市龍山區。
新世界大酒店 (紹興)：喺中國浙江省紹興市柯橋區。
新世界大酒店 (連雲港)：喺中國江蘇省連雲港市灌雲縣。
新世界大酒店 (江門)：喺中國廣東省江門市開平市。
新世界大酒店 (麗水)：喺中國浙江省麗水市青田縣。

差唔多名
新世界麗笙大酒店：喺中國上海市黃浦區。
古都新世界大酒店：喺中國陝西省西安市蓮湖區。
新世界國際大酒店：喺中國浙江省台州市溫嶺市。
新世界禿鷹

新世界禿鷹，又叫美洲鷲，係一類雀，生物學分類叫美洲鷲科（學名：Cathartidae），屬鳥綱美洲鷲目。
新世紀國會辦公室

新世紀國會辦公室係已經解散咗嘅一個政治派別，屬於民進黨嘅一個派系。
景明苑

景明苑係香港嘅一個居者有其屋屋苑，喺新界將軍澳寶林翠琳路2-6號，一共有3座樓，1988年入伙。呢個屋苑喺居者有其屋第九期丙開賣，嗰時嘅開賣價介乎港幣$178,100 - $381,000。
景星街

景星街（King Sing Street）係香港港島灣仔區入面一條街。景星街西面同石水渠街交界，有座藍屋，入面有洪拳林氏中醫師醫館；東面係汽車工程同修車房集中地堅彌地街。
景星街向南行可以通去灣仔北帝廟同堅尼地道；向北行可以通去皇后大道東、灣仔街市同尚翹峰。
景泰寺遺址

景泰寺遺址（粵拼：ging2 taai3 zi6/2 wai4 zi2）喺中國廣東省廣州市白雲區嘅白雲山西邊嘅景泰坑景區附近。呢個地方喺羊城八景入面，有「景泰僧歸」嘅名。而呢個寺喺宋、元、明呢三個朝代入面，都係喺白雲山入面，係好出名嘅寺廟嚟嘅。

「景泰寺」呢個名嘅嚟法
其實「景泰寺」呢個名出自一個叫「景泰禪師」嘅人，佢原先喺惠州博羅羅浮山度，就係佢搞出呢筍嘢。相傳呢個地方以前係一個好普通山窿嚟嘅，而呢個山窿以前係嗌「暴泰坑」呢個名。因為嗰陣時，景泰坑係冇水嘅。喺南朝嘅梁武帝大同（公元535——546年）年間，景泰禪師因為受到廣州剌史嘅邀請先至嚟到白雲山呢個地方起咗間寺嚟宣揚佛法，但嗰陣時山上缺水，而景泰禪師行混成個白雲山，響白雲山西南邊嘅聚仙峰泰霞洞附近（呢個地方重可以嗌棲霞山，後嚟先至改咗叫景泰雲峰）搵到笪地重睇啱咗添，用佢支禪杖就搞咗啲泉水出嚟喇。而因為呢位禪師搞咗個泉，就起名叫「景泰泉」。而就喺個景泰泉附近起埋間廟，就叫「景泰寺」。而景泰泉嘅水流成咗個坑，就改咗名叫「景泰坑」。「景泰寺」個名就噉嚟。

列入羊城八景
據《康熙廣州府志》卷十七：「喺宋朝嗰陣時，呢個寺重嗌過『龍果寺』呢個名，不過佢重未開發，所以冇列入到羊城八景入面。」不過到咗元朝，呢度就因為山林好靚而出曬名，有好多遊客成日嚟呢度玩嘅。因為呢帶成日都有好多流水，加上樹木又多。一到咗黃昏時分，係出面成日拍拖嘅僧人都三三兩兩返嚟呢個地方，由於呢度嘅景色好靚嘅關係，所以就選入咗「羊城八景」喇。

清朝嘅破壞
不過到咗清朝啱啱開始冇耐，由於清朝領將尚可喜喺白雲山呢帶搞咗間兵工廠，見到景泰坑呢帶泉流豐沛，加上樹木比較濃密，兼地形比較隱蔽，所以就揀咗呢個地方起廠嚟整大炮。結果搞到呢個地方烏煙瘴氣（因為樹木畀人斬嗮，加上啲水都冇嗮）。不過呢間寺到依家都重喺度，而附近啲山林同埋泉水都已經變嗮居民區喇。
景東

景東係中國雲南普洱一個彝族自治縣，總面積4532平方公里，人口35萬。
景泰縣

景泰縣（粵拼：ging2 taai3 jyun6）係喺中國甘肅白銀嘅一個縣。喺2020年嗰陣，約莫20萬人響度住緊。
景柱

景柱（1966年10月—）係中華人民共和國政治人物，第十二屆全國人民代表大會河南地區代表，河南蘭考人，漢族人。
景氏

景（粵拼：ging2）係唐人姓氏，喺《百家姓》裏頭排第253位。

名人
呢篇景氏係同姓氏有關嘅楔位文章，重未寫完嘅。麻煩你幫手充實佢。
景泰

景泰係大明皇帝朱祁鈺嘅年號，相當於公元1450年到1456年，前後總共7年。
景氣過熱

景氣過熱（英文：overheating）係一種經濟現象，指一個經濟體嘅總供應追唔上係噉升緊嘅總需求。
李學盟

李學盟，香港親中派政治人，香港再出發大聯盟發起人之一。
李安

李安（英文：Ang Lee，1954年10月23號—），臺灣電影導演，2006年憑《斷背山》得到奧斯卡金像獎最佳導演。作品《色．戒》喺威尼斯影展攞到最佳影片金獅獎。
李安全

李安全（1170年—1211年9月13號），係西夏第七個皇帝，1206年到1211年在位，跟廟號叫夏襄宗。
李安琪

李安琪（粵拼：lei5 on1 kei4；英文：Angelita Li；1970年—）係香港爵士樂女歌手，以Unique為藝名錄過一張國語爵士專輯「迷」。
李孟賢

李孟賢（英文：Edwin Mah Lee，1952年5月5號—2017年12月12號），華裔美國人，係舊金山第43任市長，因為原本個市長紐森（Gavin Newsom）升咗做加州副州長，所以指派咗李孟賢出任代理市長。2011年1月11號喺舊金山市政廳宣誓就職。喺2011年11月，李孟賢贏咗三藩市民選市長選舉，成為舊金山第一個民選華裔市長。2012年1月8號宣誓就職。前舊金山市長兼前州眾議會議長勃朗（Willie Brown）為李孟賢主持宣誓儀式。加州聯邦參議員，亦係前舊金山市長范士丹為李孟賢監誓就職。

生平
李孟賢祖籍中國廣東台山四九鎮茶基村，喺美國西雅圖出世。1978年喺加州大學伯克利分校法學院畢業之後，做咗10年民權律師。李孟賢喺1989年入咗舊金山市政府做嘢，先後做過多個部門。喺2005年，李孟賢做咗舊金山行政官，負責管理多個市政府部門。2011年1月10號舊金山前市長紐森提早一年結束任期，轉咗去做加利福尼亞州副州長。舊金山市議會喺翌日召開會議，11個議員一致表决同意正式任命李孟賢做代理市長，用嚟接替紐森空出嘅職位。因而另到李孟賢成為咗舊金山160年歷史上第一個華裔、亞裔市長。2011年11月，李孟賢參選三藩市民選市長選舉，並且得到華埠人士白蘭嘅支持，最後李孟賢贏咗，成為舊金山第一個民選華裔市長。

死
喺2017年12月11號晚，李孟賢喺屋企附近嘅Safeway超市買嘢嗰時突然心臟病發倒地，被送去舊金山總醫院（英文：San Francisco General Hospital）之後搶救無效，喺2017年12月12號凌晨1點11分宣布死亡，終年65歲。家住當地嘅眾議院民主黨領袖佩洛西亦有向佢致哀。
李宇石

李宇石（粵拼：lei5 jyu5 sek6；韓文：이우석），又以筆名Rainstone出名，係韓國音樂製作人、詞曲作家同美國JYP娛樂嘅副主席。2009年，佢憑住為Wonder Girls作曲同製作《Nobody》而紅咗。
李安修

李安修（粵拼：lei5 on1 sau1；英文：Preston Lee；1964年4月18號—），係台灣出名音樂製作人、填詞人。佢最主要同劉德華合作。

簡歷
1979年—1982年，佢喺台北市立成功高中讀書。1983年—1987年，佢喺台中東海大學資訊科學系讀書。佢參與企劃、製作同統籌嘅中港台藝人唱片有成50幾位。佢製作過200幾張唱片、寫過200幾首歌，攞過中港台星馬80幾個獎。
李智淵

李智淵，係大韓民國嘅一個女藝人同埋歌手。
李智賢

李智賢，係大韓民國嘅一個女藝人同埋歌手。
李晟敏

李晟敏，係大韓民國嘅一個男藝人同埋歌手。
松永行

松永行（1914年9月21號—1943年1月20號）係大日本帝國足球員，司職前鋒，曾經喺1936年爲日本足球代表隊出場2次，喺國家隊唯一入波係喺1936年夏季奧林匹克運動會贏瑞典嗰一場。
1937年，松永行加入陸軍，佢喺1943年1月戰死。
松江區

松江區（粵拼：cung4 gong1 keoi1）係中國上海一個市轄區，面積大約606平方公里，人口大約174萬。
松永茜

松永茜 ，係日本嘅一個女藝人同埋配音員。
松永雪希

松永雪希 ，係日本嘅一個女藝人同埋配音員。
松江南京站

松江南京站係臺北捷運松山新店線、中和新蘆線嘅一個車站。
松江城

松江城（日文讀まつえじょう/Matsue-jō）喺日本島根縣松江市一座城，家下重留有城樓、護城河、城牆等。
日本而家剩低嗰12座城堡裏邊，只得松江城喺山陰地區。松江城係最全日本第二大，第三高（30公尺）同第六最古老城堡。
松江省

松江係舊時中華民國一省，省會牡丹江，範圍大概係而家黑龍江省南部。
松永英機

松永英機（1963年2月8號—）係退役日本足球員，教練，執教過川崎綠茵，甲府風林，神戶勝利船，佐川印刷，及FC岐阜。
松江市

松江係日本島根縣縣治，亦係個特例市，人口19萬。
松江

天津松江足球會：簡稱天津松江或松江，天津嘅足球會。
柳崎祥兵

柳崎祥兵（1984年6月11號—）係日本足球員，司職中場，效力過町田澤維亞，及鹿兒島聯。
柳宿

柳宿，來自敦煌莫高窟古卷星圖。
柳宿（Willow）係廿八宿之一，南方朱雀七宿第三宿。
柳宿有星官2個，分別係柳同埋酒旗。
柳川鍋

柳川鍋，係種日式火鍋，起源自日本福岡縣柳川市，主要用鰻魚、滑蛋同牛蒡。
柳昇佑

柳昇佑，係大韓民國嘅一個男藝人同埋歌手。
柳川雅樹

柳川雅樹（1987年5月1號—）係日本足球員，司職後衞，效力過神戶勝利船，甲府風林，草津溫泉，栃木SC，及鳥取飛翔。
柳州

柳州（粵拼：lau5 zau1；壯語：Liujcouh）喺中國廣西，家下係地級市。
柳州白蓮機場

柳州白蓮機場（粵音：lau5 zau1 baak6 lin4 gei1 coeng4）係喺中國廣西嘅一個機場，喺1994年嗰陣起好兼且開放畀人用嚟搭飛機。
柏架山道

柏架山道（英文：Mount Parker Road），係香港鰂魚涌到大潭一條馬路，由英皇道同鰂魚涌街交界開始，去到大潭水塘道。街名係嚟自柏架山。
因為交通好方便，柏架山道係港島熱門號行山路徑。柏架山途經林邊生物多樣性自然教育中心，又可以轉行鰂魚涌樹木研習徑，係假日郊遊嘅好地方。
柏林航空

柏林航空（Air Berlin）係德國一間航空公司。
柏林聯

柏林聯（德文：1. FC Union Berlin）係德國柏林一間職業足球球會，喺1966年成立，依家踢緊德國甲組足球聯賽‎。
柏林阿爾巴

柏林阿爾巴（英文：Alba Berlin）係德國柏林嘅職業籃球球會，依家打緊德國籃球甲級聯賽。
柏柏人

柏柏爾人（Berber），又譯做柏柏人，係一個喺北非嘅人種，佢哋講柏柏爾話，係閃語系一種。
柏柏爾Berber其實係現代歐洲人對佢哋嘅叫法，由阿拉伯話嚟。現代柏柏爾人會叫自己做 Imazighen，意思係「自由人」。
喺北非有大約一千四百至二千五百萬名柏柏爾人，佢哋主要遍佈喺摩洛哥、阿爾及利亞，亦有一啲喺埃及。
維基同享有多媒體嘅嘢：Berber people
呢篇柏柏人係關於族群嘅楔位文章，仲未完成嘅。麻煩你幫手補充佢嘅內容。
柏林洪堡大學

柏林洪堡大學（德文：Humboldt-Universität zu Berlin），簡稱洪堡大學，係德國柏林最古老嘅大學之一。前身係由普魯士教育家及語言學家威廉·馮·洪堡（Wilhelm von Humboldt）喺1810年領導創建嘅「柏林大學」。
兩個世紀以來，德意志歷史上、乃至人類歷史上好多重要嘅人物，包括菲施特、舒賴亞馬夏、黑格爾、馮·薩維尼、叔本華、謝林、賓雅明、馬克思、恩格斯、愛因斯坦、普朗克、海涅、德伯連、俾斯麥、李卜克內西、陳碧華、以至瑞士嘅索雪、美國嘅迪寶華同盧森堡嘅羅拔·舒曼都喺洪堡大學求過學。洪堡大學一共產生過29位諾貝爾獎得主。
柏林週記

《柏林週記》係香港電台電視部1990-1993年製作嘅兒童劇，主角係由鄭柏林飾演嘅小柏林，內容圍繞小柏林嘅一家人、同學、朋友之間所發生嘅趣事。以層出不窮嘅故事主題、好玩嘅動畫同兒歌，豐富觀眾對1990年代香港小朋友嘅生活體驗。
柏林馬拉松

柏林馬拉松係喺德國柏林搞嘅一個馬拉松賽跑，1974年開始搞，每年9月舉行。佢亦係世界六大馬拉松之一。
歸化

法律上歸化，係某個人喺出生國籍以外自願、主動取得其他國籍行為。
歸中反應

歸中反應，係氧化還原反應嘅其中一類，指嘅係反應物裏面含有同一元素唔同氧化數嘅物質，反應之後出氧化數一樣嘅產物。例如一個反應入面，A嘅氧化數原本係0同-2，但反應過後，A嘅氧化數變番-1。同佢相反嘅係歧化反應。

例子
高溫之下，二氧化碳同碳元素反應，出一氧化碳。喺煉鐵用嘅鼓風爐入面就發生咗本反應，所以煉鐵時真正還原氧化鐵嘅鐵離子嘅物質，就係一氧化碳。
CO
2
+
C
⟶
2
CO
{\displaystyle {\ce {CO2 + C -> 2 CO}}}
硫化氫同二氧化硫嘅反應：
2
H
2
S
+
SO
2
⟶
3
S
+
2
H
2
O
{\displaystyle {\ce {2 H2S + SO2 -> 3S +2 H2O}}}
歸來吧

《歸來吧》係香港歌手陳慧嫻第八張粵語專輯，喺1992年3月26號由寶麗金發行。呢隻碟係佢喺美國讀書時期嘅錄音作品。

文化影響
呢隻碟雖然陳慧嫻本人未能親身宣傳，但依然幾成功，入面有多首流行一時嘅歌曲，包括《飄雪》、《紅茶館》、《歸來吧》、《月亮》等，令原本宣布海外升學而封咪兩年嘅陳慧嫻得以延續佢嘅歌唱事業。
2010年嘅無綫劇集《讀心神探》入面，《飄雪》就成為咗陳美詩飾演嘅歌手周苑慧嘅歌曲，而且劇情入面周苑慧仲為呢首歌拍MV。

軼事
《歸來吧》係改編自臺灣唱作女歌手陳小霞名曲《傀儡尪仔》。佢其中一句歌詞「ga lei ang a」本來係閩南語臺灣話嘅「傀儡尪仔」（Ka-lé ang-á），原意係布袋戲中入面嘅布偶公仔，被命運牽著線舞動，不過粵語使用者有時會聽錯咗做「咖喱牛腩」或「咖喱牛腩飯」，因而成日被談論。
歸來車站

歸來車站係臺灣鐵路公司屏東線嘅一個鐵路車站。
歸屬感

歸屬感（belongingness）係指人（以至第啲有社會性嘅動物）對「想俾一個群體接納做佢哋嘅成員」嘅情緒需要，當中「群體」可以係指屋企、朋友以至宗教呀噉。
歸仁區

歸仁區係臺灣臺南市南端一個市轄區，北臨永康區、新化區，東鄰關廟區，西鄰仁德區，南接高雄市阿蓮區、路竹區。主要河川有許縣溪、二仁溪，前者係鹽水溪主流上游，構成本區同關廟區北段邊界；後者則係本區同高雄市嘅界河。
本區全境屬平原地形，地勢平坦，係嘉南平原嘅一部分，無山坡、丘陵，氣候上則屬熱帶季風氣候。

政區
2018年1月29號進行六甲里、崙頂里、新厝里、歸南里間，同埋沙崙里、看東里、武東里間嘅里界調整。經此調整後，歸仁區仍維持21里，各里名稱如下：
七甲里、大廟里、西埔里、看西里、南保里、崙頂里、媽廟里
八甲里、六甲里、沙崙里、看東里、南興里、辜厝里、歸仁里
大潭里、文化里、武東里、後市里、許厝里、新厝里、歸南里

人口
歷史人口年份人口±%1981	41,973—    1986	53,846+28.3%1991	57,872+7.5%1996	60,764+5.0%2001	63,961+5.3%2006	65,171+1.9%2011	66,104+1.4%2016	68,170+3.1%2018	68,403+0.3%來源：〈內政部統計月報-各鄉鎮市區人口數〉。內政部。原著喺2014-10-26歸檔。
歸妹卦

歸妹卦，或者就咁叫歸妹，係六十四卦之中嘅第五十四卦。佢上卦係震卦，代表雷，即係☳；下卦係兌卦，代表澤，即係☱。所以，歸妹卦就畫成䷵。為咗方便記住卦象，佢有個名叫雷澤歸妹。

卦辭
征凶，無攸利。
彖曰：歸妹，天地之大義也。天地不交，而萬物不興，歸妹人之終始也。說以動，所歸妹也。 征凶，位不當也。 無攸利，柔乘剛也。
象曰：澤上有雷，歸妹；君子以永終知敝。

爻辭
初九：歸妹以娣，跛能履，征吉。
九二：眇能視，利幽人之貞。
六三：歸妹以須，反歸以娣。
九四：歸妹愆期，遲歸有時。
六五：帝乙歸妹，其君之袂，不如其娣之袂良，月幾望，吉。
上六：女承筐無實，士刲羊無血，無攸利。

解
䷵係由底睇上去，初二三四五上。九係陽，六係陰。
六三須，馬王堆帛書周易寫為嬬。嬬係陪嫁女，媵女。上古有貴族興陪嫁，以夫人之妹或者姪女同嫁，即係娣。
初九跛能履，九二眇能視，係當時習用語，亦見於履卦。跛能履，就係跛嘅得人幫，可以行。眇能視，眼唔好嘅得人助，可以睇得見。初九係得商歸妹扶助。九二幽人，講隱士，指姬昌得隠士輔助，如姜尚。
六三歸妹，帝乙嫁妹，有陪嫁女。休妻反歸，君夫人同陪嫁女亦返去。
九四，講姬昌遲娶，等啱時機先娶。
六五，嫁妹之時，君夫人個嫁妝，唔及陪嫁女娣嘅嫁妝。幾望，即係既望，姬昌擇咗過咗月圓，到月尾嘅時間，為之吉。
上六，講生唔到仔。故此講，女承筐無實，士刲羊無血。無攸利，就係無利。同六三休妻相應。

史
爻辭六五為要處，帝乙歸妹。帝乙，商王子羨，商王文丁子托之子，商王帝辛子受之父。顧頡剛考證，歸妹係講商王嫁妹去周國西伯姬昌，然最後返歸。由於商王子托，忌周壯大，誘而監禁，餓死姬歷。自此商周交惡。到商王子羨之時，人方有亂，怕周國會趁亂，嫁女和親，重修舊好。以周而言，卦辭征凶，無攸利。就係周勢力仍不及商，同商打仗會不利，所以和親反而吉。卜卦就係講依件事嘅過程。詩小雅大明，亦有寫「大邦有子，俔天之妹。文定厥祥，親迎於渭。造舟為梁，不顯其光。」嫁娶時已過月圓，而且係有嬬女同嫁。不過佢哋無生仔，所以最後二女反歸。按大明下幾句，「有命自天、命此文王。于周于京、纘女維莘。長子維行、篤生武王。保右命爾、燮伐大商。」姬昌另娶莘國太娰國之女為妻，生姬發，伐商。
唔只歸妹有提及件事。泰卦都有講，「帝乙歸妹，以祉，元吉。」
枳

枳（讀質；英文stopper或者cork或者plug），又叫塞，係住用來枳住樽等較窄口嘅容器口嘢，唔畀裏便嘅嘢流出來，又或唔畀出便嘅嘢滲入去。枳有唔同料，有橡膠枳、塑膠枳（膠塞）、水松枳（木塞）、玻璃枳等等。通常見於實驗室玻璃器皿、酒樽（酒塞）等等。
枴

枴(Tonfa)係種少林[未記出處或冇根據]武器。

簡史
最早用拐嘅地方係中國，琉球、菲律賓、泰國等地方亦都有用來做武器。
架

架，又叫置物架、層架，係種擺放物品嘅平面，可以係單層或者多層，可以係掛牆或者座地。有啲架有特定用途，譬如放書嘅叫書架。
枝村匠馬

枝村匠馬（1986年11月16號—）係日本足球員，司職中場，效力清水心跳。
枯葉蛺蝶

枯葉蛺蝶（Kallima inachus）係蛺蝶科下嘅一種蝴蝶，出嗮名個樣生到好似一塊枯葉噉，而呢種特性起到保護色嘅作用，令啲獵食者冇咁易睇到佢哋。
枝江

枝江係中國湖北宜昌一個縣級市，總面積1310平方公里，人口50萬。
枝豆

枝豆，又叫毛豆，係未熟嘅青綠色大豆，面頭有少少絨毛，日本菜同中國菜都見。
梅花中學

廣州市梅花中學：中國廣東廣州嘅中學。
長樂市梅花中學：中國福建福州嘅中學。
樂昌市梅花中學：中國廣東韶關嘅中學。
梅花中學校·高等學校（日文：梅花中学校・高等学校）：日本大阪豐中嘅私人學校。
梅花鹿

梅花鹿（Cervus nippon），係鹿科鹿屬嘅成員，分佈響東亞。範圍由西伯利亞至到韓國、中國東部同越南；喺日本同台灣等西太平洋島嶼都有分佈，但台灣種被認為係由外地引嚟作畜牧用。
日本種梅花鹿主要分佈喺北海道，19世紀曾經被捕獵到幾乎絕種。直到20世紀中開始立法保護，族群先至喺1950年代到1980年代快速恢復。因為冇乜天敵（日本狼，已經絕種），國民開始以狩獵嚟控制族群，限制鹿群對農業嘅傷害。

特徵
同大部分鹿科一樣，得公至有角，角柄粗短。角開始時唔分叉，要去到2-3歲時先至分叉。夏天嗰時啲毛係紅褐色，背脊中間有條暗褐色縱紋，兩邊各綴有廿幾粒白色斑點。

食物
以樹葉同草本植物為主，但亦會食羊齒植物，蕈類等，鹽分亦係梅花鹿必須攝取嘅成分。

養殖動向
梅花鹿曾先後被引入到澳洲、歐洲同美國。原先嘅目的係作為公園裝飾用嘅動物，但而家好多都變咗野化種。中國養鹿已經有好耐歷史，早喺周文王年代，曾經起咗一個名為「智慧之園」嘅地方，嗰度養咗梅花鹿作狩獵之用。
因為梅花鹿嘅身體部分（鹿角同心臟）可以用嚟入藥，所以有啲地方（例如中國北方）梅花鹿不停遭到捕殺。
台北市立動物園係以梅花鹿作為園徽，係因為台灣本土嘅野生梅花鹿因為受人類活動嘅影響而喺野外絕種，園方保存咗少量嘅梅花鹿，希望喺適當嘅時機再將佢哋放返野外。
喺香港，1980年代曾經有人遺棄 3 隻梅花鹿，後來被運往防止虐畜會（而家嘅香港愛護動物協會）。而荔園動物園同香港海洋公園分別養過梅花鹿，前者已再冇記錄，後者喺1992年被運去嘉道理農場暨植物園度養，總共15隻，但係喺2005年棚舍俾流浪狗闖入，2隻鹿公遇襲死亡，另有5隻鹿受傷，其中2隻因傷重而要人道毀滅，所以新鹿苑已改往農場較高處，舊有棚舍已改養馬騮。
梅花村街道

梅花村街道係中國廣東省廣州市越秀區轄下嘅一個街道，喺越秀區東部。轄區總面積1.73平方公里，下轄15個社區，常住人口7.53萬人。
梅莉莎

梅莉莎（粵拼：mui4 lei6 saa1；英文：Melissa）係個女仔名，個詞源自希臘文嘅「μέλισσα」一詞。喺英文界重有Malissa、Melesa、Melessa、Meliza、Mellisa、Melosa同Molissa呢啲變形。

出名嘅人
梅莉莎·奧蘭達·古格爾：巴西模特，2014年巴西小姐冠軍。
梅莉莎·卡曼：土耳其拍球員。
梅莉莎·羅臣：美國歌手
梅莉莎·奧妮爾：加拿大歌手。
梅莉莎·阿朗遜：美國超模。
曾安業

曾安業，香港親中派政治人物兼商界人士，周大福企業行政總裁，聯合醫務集團有限公司董事，係鄭裕彤嘅外孫女婿。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會香港僱主聯合會委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會香港僱主聯合會界別委員。之後佢喺李家超無提政綱嘅情況下，有份提名李家超參與2022年香港行政長官選舉。
曾季芳

曾季芳，香港親中派文化界人士。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
曾宇

曾宇（粵拼：zang1 jyu5；1979年5月28號—），係中國音樂製作人、火星電台嘅成員、糖果槍樂隊結他手、未來壹娛樂聯合創辦人、飛行者音樂科技創辦人。佢喺北京電影學院畢業。

經歷
2006年，佢為周迅製作嘅《偶遇》攞到第六屆百事音樂風雲榜最佳製作人獎。
曾奕文

曾奕文（粵拼：zang1 jik6 man4；英文：Edmond Tsang），係香港作曲家。佢喺高主教書院畢業，之後喺香港大學主修歷史同音樂，並繫2003年攞到哲學碩士學位，之後再攞到香港中文大學歷史系博士學位，研究興趣包括香港早期政黨發展、香港政治史、同埋中國共產黨同貝多芬音樂。佢參與過唔同嘅音樂製作，包括舞台劇、電視廣告配樂、做過電影作管弦樂編制工作。2019年出書《香港最早期政黨及民主鬥士：革新會及公民協會》。
曾守明

曾守明（Raymond Tsang ，1958年6月26號—2017年4月23號）係香港無綫電視演員，讀1987年第十三期無綫電視藝員訓練班而入行，拍咗好多電視劇。2017年4月23號，佢響廣州酒吧登台獻唱期間暈咗，送院後救唔返，終年58歲。
曾宛菁

曾宛菁，台灣激進親中派中華統一促進黨（統促黨）政治人物，曾經代表統促黨喺2020年出選第10屆中華民國立法委員選舉（苗栗縣第二選舉區），但未能當選。
查理七世

查理七世（法文：Charles VII，1403年2月22號—1461年7月22號）係法蘭西國王，1422年到1461年在位，期間法國喺百年戰爭打贏英倫。
步步穩

步步穩（Able One）係一隻香港賽馬馬匹，2002年喺紐西蘭出世，曾經喺2009-10馬季做咗香港最佳一哩馬，喺2012年宣布退役。
步氏

步（粵拼：bou6）係唐人姓氏，喺《百家姓》裏頭排第348位，依家經已冇乜人用。

名人
呢篇步氏係同姓氏有關嘅楔位文章，重未寫完嘅。麻煩你幫手充實佢。
步步友

步步友（Able Friend），係一隻香港賽馬馬匹，2009年喺澳洲出世，曾經喺2014-15馬季做咗香港馬王。來港前由賀嘉時家族訓練，來港後就由約翰摩亞訓練，係香港賽馬史上，頭一匹歷年國際評分最高嘅香港賽駒（另一匹係美麗傳承）。
2017年5月26號，步步友同佢嘅同主家族馬步步德正式結束喺香港嘅競賽生涯，並於5月28號喺沙田馬場舉行榮休歡送儀式，退役後將會喺Ramsey家族名下嘅Turangga牧場頤養天年，其後亦同友瑩格一齊獲得2016-2017馬季冠軍人馬獎嘅終身成就獎。
步步高

廣東步步高電子工業有限公司（簡稱步步高電子或BBK），係商人段永平喺中國投資嘅一間以生產通信產品、教育用途電子產品為主嘅公司，1995年9月18號喺廣東省東莞市長安鎮成立。步步高拆分形成嘅vivo、OPPO、步步高教育電子同埋關聯公司一加、小天才等，成日被統稱為「步步高集團」。
步氏麟屬

步氏麟屬（學名：Bohlinia）係偶蹄目長頸鹿科嘅其中一個屬。
查理斯·埃文斯·休斯

查理斯·埃文斯·休斯（英文：Charles Evans Hughes，1862年4月11號—1948年8月27號），係美國共和黨嘅政治人、法學家同埋外交官。喺1921年去到1925年佢做第44任國務卿，之後喺1930年去到1941年成為咗第11任首席大法官。
查理斯·愛德華·奧古斯都·馬克西米利安·斯圖亞特

查理斯·愛德華·奧古斯都·馬克西米利安·斯圖亞特（英文：Charles Edward Augustus Maximilian Stuart，1784年—1854年10月28號），詹士黨領袖查理斯·愛德華·路易·約翰·斯圖亞特嘅外孫。1800年到1806年響俄軍服役，最高做到中校。一生到訪歐美多國，有兩任老婆，冇仔女。
查理斯·V·馬西

查理斯·V·馬西（英文：Charles Vincent Massey，1887年2月20號—1967年12月30號）係加拿大外交官同律師，安大略州多倫多人，1952年到1959年間出任第18任加拿大總督。
查理斯·固特異

查理斯·固特異（英文：Charles Goodyear，1800年12月29號—1860年7月1號）係美國生意人、發明家，發明咗硫化橡膠同將佢商業化。
查理斯·庫侖

查理斯·庫侖（Charles Augustin de Coulomb，1736年6月14號—1806年8月23號）係法國物理學家，確立咗古典電磁學上嘅庫侖定律。
庫侖發現咗庫侖定律，描述咗電荷之間嘅靜電吸引同排斥力，兩力同距離嘅平方成反比。呢個定律對於理解電磁力嘅作用有重要嘅貢獻。佢亦對摩擦力有重要嘅研究成果，提出用潤滑劑嚟減低摩擦。庫侖又將計算摩擦力同壓力嘅關係，得出摩擦定律，滾動定律同滑動定律。為咗記念佢嘅成就，國際單位制嘅電荷單位－「庫倫」－就係用佢個名命名。
查理斯·巴貝治

查理斯·巴貝治（Charles Babbage，1791年12月26號—1871年10月18號），係英國數學家，提出過差分機同分析機嘅設計概念，所以被睇成其中一位電腦嘅先驅。
李佳桐

李佳桐（粵拼：lei5 gaai1 tung4；簡化字：李佳桐；英文：September；1980年10月23號—），之前叫李姝，係中國大陸女演員。喺上海戲劇學院畢業。

經歷
2000年，參與電視劇《紅蜘蛛》嘅拍攝而出道。2010年，參與電影《警察進行曲之理想》嘅拍攝。2013年，同Luna為《卷珠簾》填詞。2017年，喺電視劇《深夜食堂》到飾演愛馬仕。
李佳恩

李佳恩（1994年8月20號—）係大韓民國嘅一個女藝人同埋歌手。
李佳芬

李佳芬（粵拼：lei5 gaai1 fan1，1963年8月10號—）係中華民國政治人，佢喺臺灣雲林縣西螺鎮出世，而且係福佬客家人嘅後裔。

生平
李佳芬早前做過記者同埋雲林縣三屆議員（第十一屆到第十三屆），跟住又做埋維多利亞學校財團法人（Victoria Academy）副董事長，佢老公韓國瑜曾經係第三屆高雄市市長 。
李依琳

李依琳（Elaine Lee，1986年1月10號—）係香港藝員，阿爸係扒王之王（paa4*2 wong4 zi1 wong4）餐廳董事總經理李德麟，阿媽係息影藝人林珍奇。因為阿爸嘅餐廳業務而被傳媒叫做「扒女」（paa4*2 neoi5*2）。
李依琳曾經響美國洛杉磯讀緊電影導演課程。讀書期間不時都趁假期返到香港，簽約經理人公司Elite做兼職模特兒工作，並活躍響社交活動。佢嗰時個男友係德國籍人士Nicolaus。
李佩玲

李佩玲（粵拼：lei5 pui3 ling4；英文：Jeryl Lee Pei Ling；2000年5月23號—）係馬來西亞女歌手。

演藝經歷
2012年，李佩玲參加第二屆《華人星光大道》，係唯一一位受邀踢館嘅馬來西亞籍歌手。
2014年，佢參加「水立方杯」海外華裔青少年中文歌曲大賽，攞到嗰屆冠軍，都係最年輕嘅參賽者。
佢喺同年參加第八季《中國夢想秀》，唱張惠妹嘅《勇敢》。佢話自己嘅夢想係喺中國揾到一個音樂老師教自己唱歌。夢想大使周立波幫佢舉薦咗做過著名歌手作曲嘅音樂製作人黃怡，佢攞到289票（滿票係300，圓夢門檻係240），圓到夢。
2016年，佢參加《中國新歌聲》第一季，攞到那英戰隊冠軍，並成為六強學員；佢都係嗰季海外最有人氣學員。佢喺2016年11月簽約On Muse經紀公司，正式出道；佢喺2018年6月搞首個個人巡回演唱會。
2018年，出首張個人專輯《說給你聽》。同年嘅6月9號搞首場個人巡回演唱會—吉隆坡站 。同年李佩玲被邀請做《東盟文化周2018》（ASEAN Cultural Week）唱主題曲《We Are The Ones》，係首位喺北京故宮拍MV嘅大馬歌手。
2020年1月，加盟湖南衛視《歌手·當打之年》，喺第一輪排位賽憑住《I Wanna Be Free》奇襲袁婭維失敗攞唔到正式補位資格。
永川

永川（粵拼：wing5 cyun1）係中華人民共和國重慶市轄區，舊時係縣，喺重慶西邊。1992年5月，永川撤縣建縣級市。2006年12月，撤市設區。
永州市第一中學

永州市第一中學（英文：Hunan Yongzhou No.1 High School）係湖南省永州市一間中學，1903年創立。而家嘅校舍喺湖南省永州市零陵區迴龍塔路79號。呢間學校喺多個方面都有傑出嘅表現，喺永州市頗負盛名，列永州三大名校。
永州市第一中學有5000多名學生。
永山邦夫

永山邦夫（1970年9月16號—）係日本足球員，司職中場，效力過橫濱水手。
永島悠史

永島悠史（1996年7月12號—）係日本足球員，司職中場，效力FC岐阜。
永州零陵機場

永州零陵機場（粵音：wing5 zau1 ling4 ling4 gei1 coeng4）係喺中國湖南嘅一個機場，喺1938年嗰陣起好，但係喺2001年先開放畀民眾用嚟搭飛機。
永島昭浩

永島昭浩（1964年4月9號—）係日本足球員，司職前鋒，曾經喺1990～1991年間爲日本足球代表隊出場4次。
永島由子

永島由子 ，係日本嘅一個女藝人同埋配音員。
永川市

永川（韓文：영천시／永川市 Yeongcheon si */?）係大韓民國慶尚北道嘅一個市。
板橋線

板橋線係臺北捷運板南線其中一段，長7.1公里，5個站。
板約瀑布

板約瀑布喺瀑布景區大門嚿大石附近望去德天－板約跨國大瀑布嗰頭。圖左邊嘅係板約瀑布，右邊嘅係德天瀑布。座標22°51′13.84″N 106°43′24.1″E﻿ / ﻿22.8538444°N 106.723361°E﻿ / 22.8538444; 106.723361位置 中國廣西崇左大新縣德天村 越南高平省高平市重慶縣潭水社闊度88米（289呎，264尺）高度30米（98呎，90尺）落差34米（112呎，102尺）瀑布數3板約瀑布 板約瀑布嘅地理位置 山脈專題
板約瀑布（粵拼：baan2 joek3 buk6 bou6；簡化字：板约瀑布；越南文：Thác Bản Ước／錯板約；壯文：Benjyoz Raemxdiuqdat），越南方嗌板角瀑布（baan2 gok3 buk6 bou6；越南文：Thác Bản Giốc／錯板角；壯文：Benjgak Raemxdiuqdat），係亞洲地區嘅瀑布，喺越南高平省高平市重慶縣同中國廣西崇左大新縣嘅交界，地理上雖然屬中越國界，但瀑布屬越南監管。佢既係北回歸線同雲貴高原南邊近東南亞嘅跨境瀑布，又係歸春河屬下嘅瀑布。
瀑布闊88m，落差30m，豎直深34m；分成三級跌落。喺每年7～11月份，呢個瀑布經常發大水而出靚景。

景區
板約瀑布嘅兩個時期。左邊張相係發大水時嘅景，右邊張相係冇乜水時嘅景。
竹林佛跡寺，嗰度係板約瀑布嘅其一觀景臺。

竹林佛跡寺
内文：竹林佛跡寺
竹林佛跡寺喺園區嘅半山腰地方，亦係越南嘅寺院同睇嗮成個板約瀑布同德天瀑布嘅觀景臺。

中越聯合集市
中越聯合集市喺園區最督地方，嗰度亦有中國同越南當地啲貨賣，不過嗰度凈限每日晏晝開市。

中越邊境53號界碑
内文：大清國53號界碑
中越邊境53號界碑係山腰公路最督嚿碑，亦係公園嘅東門。嗰嚿牌亦係中國同越南嘅國界。假設從越南嗰邊從西向東過去，過咗嚿碑就係中國，同德天瀑布景區相通。不過景區成日有邊防差佬同軍佬睺住有冇人蛇出現。
板燒雞腿飽

板燒雞腿飽（Grilled Chicken Burger，GCB），又寫做板燒雞腿包，兩廣地區叫板燒雞腿堡，係麥當勞喺一啲地方賣嘅漢堡，材料包括芝麻麵包、去皮燒雞髀肉、生菜絲同沙律醬。

香港
香港麥當勞喺2005年9月開始賣板燒雞腿飽，到2017年3月9號開始連同至尊漢堡、足三両一齊唔再賣，惹嚟好多客人批評。面對客人嘅壓力，香港麥當勞喺同年8月25號賣返呢一隻包（另外嗰兩隻包就仍然停賣），更喺2018年2月20號開始變成「$24麥麥食超值套餐」嘅其中一款選擇。
板橋郡

板橋郡（韓文：판교군／板橋郡 Phan-gyo gun */?）係朝鮮民主主義人民共和國江原道嘅一個郡。
板甲

板甲（Plate armour）係種裝甲，由好多塊金屬板組裝成。
板眼

板眼，喺粵語又叫叮板（喺國語又叫板撩），係中樂嘅節拍。板係重拍，用鼓板來敲，眼、叮或者撩係弱拍或者次強拍，用鼓簽敵鼓案。
板眼交替造成音樂變化。喺粵曲通常分一板一眼（兩拍）、一板三眼（四拍）同流水板（一拍）三隻。但係喺其他地方嘅音樂可能淨係得頭兩種，又或者再有第四種，叫冇板冇眼。
根息島

根息島係英國王室領地，響英倫海峽南面，首府係聖彼得港。
根敦嘉措

根敦嘉措（1475年—1542年），又譯更登嘉措，藏傳佛教格魯派領袖，俾後世追認為第二世達賴喇嘛。
根木洸希

根木洸希（2000年5月17號—）係日本足球員，打前鋒位置，效力大阪櫻花。
根本圭子

根本圭子，係日本嘅一個女藝人同埋配音員。
根德道

根德道（英文：Kent Road），係香港九龍九龍塘嘅一條馬路，由歌和老街開始，去到多福道同沙福道交界。街名係嚟自英國根德。
根德道花園

根德道花園，香港公園之一，遊樂場之一，喺九龍塘根德道，英文叫Kent Road Garden。行政上歸九龍城區。設施有籃球場。
根敦朱巴

根敦朱巴（1391年—1474年）係西藏僧人、佛教學者，俾後世追認為第一世達賴喇嘛。
根本亮助

根本亮助（1980年8月24號—）係日本足球員，司職前鋒，效力過山形山神。
波斯尼亞克人

波斯尼亞克人係發源自波斯尼亞嘅一個族群，估計全球約莫有300萬人，主要用波斯尼亞文，信回教。